ประชาชนทั้งในกรุงเทพมหานครและต่างจังหวัด พร้อมใจแต่งกายด้วยชุดไทยย้อนยุตและชุดพื้นบ้านท้องถิ่น เข้ามาร่วมสัมผัสกับบรรยากาศแบบย้อนยุคภายในงาน “อุ่นไอรัก คลายความหนาว สายน้ำแห่งรัตนโกสินทร์” เป็นจำนวนมาก
ประชาชนทั้งในกรุงเทพมหานคร และต่างจังหวัด พร้อมใจแต่งกายด้วยชุดไทยย้อนยุตและชุดพื้นบ้านท้องถิ่น เข้ามาร่วมสัมผัสกับบรรยากาศแบบย้อนยุคภายในงาน “อุ่นไอรัก คลายความหนาว สายน้ำแห่งรัตนโกสินทร์” เป็นจำนวนมาก ตลอดช่วงเช้าที่ผ่านมา มีประชาชนทั้งในกรุงเทพมหานครและต่างจังหวัด รวมทั้งนักท่องเที่ยวชาวต่างชาติ ให้ความสนใจเข้ามาสัมผัสบรรยากาศแบบย้อนยุคภายในงานอุ่นไอรักคลายความหนาว สายน้ำแห่งรัตนโกสินทร์ ที่พระลานพระราชวังดุสิต อย่างต่อเนื่อง ซึ่งเป็นช่วงสัปดาห์สุดท้ายของการจัดงาน ส่วนใหญ่พร้อมแต่งกายชุดไทยย้อนยุคและชุดพื้นบ้านท้องถิ่น เข้ามาร่วมถ่ายภาพและชมการจัดแสดงนิทรรศการให้ความรู้เกี่ยวกับคุณค่าของแม่น้ำลำคลองที่เป็นทั้งเส้นทางคมนาคมขนส่ง ทางระบายน้ำและเส้นทางค้าขายนำมาซึ่งความสัมพันธ์ระหว่างประเทศ เช่นเดียวกับภายในสนามเสือป่า ก็ได้รับความสนใจจากประชาชนอย่างมากเช่นกัน โดยมาเลือกซื้อผลิตภัณฑ์จากร้านค้าต่างๆ รวมทั้งอุดหนุนอาหารไทยขึ้นชื่อที่นำมาจำหน่ายจากทั่วทุกภูมิภาค      นางชลิดา เพ็ชรสุริยา ชาวอำเภอหาดใหญ่ จังหวัดสงขลา ซึ่งเดินทางมาพร้อมคณะจากจังหวัดสงขลา ถึง กทม.ตั้งแต่ตี 5 ที่ผ่านมา กล่าวว่า รู้สึกประทับใจมากที่มีโอกาสได้ชมงานและเก็บภาพความสวยงาม รวมทั้งยังได้ศึกษาวิถีชีวิตความเป็นไทยและประวัติศาสตร์ในสมัยอดีต อยากให้มีการจัดงานไปตลอดขณะที่ น.ส.เสงี่ยมจิต ชัยวัชรพงศ์ ชาวอำเภอจะนะ จังหวัดสงขลา กล่าวเช่นกันว่าประทับใจและเห็นคนไทยพร้อมใจแต่งกายด้วยชุดไทย พร้อมด้วยรอยยิ้มที่มีให้กัน ทำให้รู้สึกภาคภูมิใจในความเป็นไทยสำหรับบรรยากาศภายในงานมีประชาชนจิตอาสามาคอยดูแลความเรียบร้อยของสถานที่ ต้นไม้ เก็บเศษขยะ รวมไปถึงการอำนวยความสะดวกในการถ่ายภาพและแนะนำเส้นทางให้กับผู้มาร่วมงาน ทั้งนี้ ขอเชิญชวนประชาชนมาเที่ยวชมและสัมผัสบรรยากาศความเป็นไทยภายในงานอุ่นไอรัก คลายความหนาว สายน้ำแห่งรัตนโกสินทร์ ได้จนถึงวันที่ 19 มกราคมนี้ โดยขอให้แต่งกายสุภาพเรียบร้อยและนำบัตรประจำตัวประชาชนมาด้วย